J e g y z ő k ö n y v

Készült: Gyűrűs Község Önkormányzati Képviselőtestületének 2022. február 15. napján 11:00 órakor tartott nyílt üléséről.

Az ülés helye: Pókaszepetki Közös Önkormányzati Hivatal

 8932 Pókaszepetk, Arany J. u. 6.

Jelen vannak: Bertalan Tibor polgármester

Kardos Tímea alpolgármester

 Ruzsics Lajosné képviselő

Kardos Vidor képviselő

Távol maradt előzetes bejelentés alapján:

Varga-Kovács Emese képviselő

Tanácskozási joggal meghívottak:

 Bucsák Katalin jegyző

**N a p i r e n d e l ő t t:**

Bertalan Tibor polgármester köszöntötte a megjelenteket, a jelenléti ív alapján megállapította, hogy a képviselőtestület – négy fő jelenlétével - határozatképes, az ülést megnyitotta.

Bertalan Tibor polgármester tájékoztatást adott a két ülés között eltelt intézkedésekről, a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Bertalan Tibor polgármester javasolja a kiadott napirendek elfogadását az alábbiak szerint:

**N a p i r e n d:**

1. ***Lakossági ivóvíz szolgáltatás támogatására pályázat benyújtása***

Előadó: Bertalan Tibor polgármester

1. ***A helyi közművelődési feladatok ellátásáról szóló önkormányzati rendelet módosítása***

Előadó: Bucsák Katalin jegyző

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Lakossági ivóvíz szolgáltatás támogatására pályázat benyújtása***

Előadó: Bertalan Tibor polgármester

.

Bertalan Tibor polgármester: a 2022. évi központi költségvetéséről szóló 2021. évi XC. törvény 3. melléklet 2.1.1. pontjában meghatározottak szerint a lakossági víz- és csatornaszolgáltatás támogatásának igénybevételére pályázat benyújtása szükséges és lehetséges. A település ivóvíz támogatásra pályázhat. Nem kell külön pályázatírót alkalmazni, a pályázat a hivatal által kerül benyújtásra.

A képviselő-testület támogatja a pályázat benyújtását.

**A képviselőtestület Bertalan Tibor polgármester javaslatával egyetértett és négy igen szavazattal, ellenszavazat nélkül az alábbi határozat hozta:**

***15/2022. (II. 15.) önkormányzati határozat***

*Gyűrűs Község Önkormányzata akként határoz, hogy pályázatot kíván benyújtani a Magyarország 2022. évi központi költségvetéséről szóló 2021. évi XC. törvény 3. A helyi önkormányzatok kiegészítő támogatásai melléklet 2.1.1. jogcím szerint meghatározott lakossági víz- és csatornaszolgáltatás támogatása jogcímen.*

*A polgármester a pályázat benyújtására vonatkozóan a szükséges ügyintézésre jogosult.*

***Felelős: Bertalan Tibor polgármester***

***Határidő: folyamatos***

1. ***Napirend:***

***A helyi közművelődési feladatok ellátásáról szóló önkormányzati rendelet módosítása***

Előadó: Bucsák Katalin jegyző

Bucsák Katalin jegyző ismerteti a képviselőkkel, hogy a Zala Megyei Kormányhivatal Főigazgatójától 2022. január 26-án érkezett Szakmai segítségnyújtás alapján felül kell vizsgálni a helyi közművelődési feladatok ellátásáról szóló 13/2020 (XII.17.) önkormányzati rendeletet.

Bertalan Tibor polgármester javasolta, hogy az előterjesztésben leírtaknak megfelelően helyi közművelődési feladatok ellátásáról szóló rendelet módosítást az írásos előterjesztésnek megfelelően fogadják el.

**A képviselő-testület a javaslattal egyetértett és négy igen szavazattal, ellenszavazat nélkül az az alábbi rendeletet alkották meg, fogadták el:**

**Gyűrűs Község Önkormányzata Képviselő-testületének 2/2022. (II.18.) önkormányzati rendelete**

**a helyi közművelődési feladatok ellátásáról szóló 5/2020. (VI.29.) önkormányzati rendelet módosításáról**

Egyéb kérdés, hozzászólás nem merült fel a polgármester az ülést 11,50 órakor bezárta.

 kmft.

 Bertalan Tibor Bucsák Katalin

 polgármester jegyző